User:MBARUBUKEYE ETIENNE PEACEMAKER

Tariki 25 gicurasi buri mwaka ni igihe abanyafurika aho bari hose mu isi bizihiza ukwibohora. Ingoyi y’igitugu y’uburetwa n’ubukoloni biyambuye ba gashakabuhake bo mu burengerazuba bw’isi. Umunsi wo kwibohora kw’afurika watangiriye mu nama ya mbere yabaye mu 1958 I Accra muri Ghana hari ku ya 15 ukwezi kwa kane. Ni inama yari iteraniyemo abategetsi b’afurika n’impirimbanyi z’ukwishyira ukizana ku munyafurika. Ibihugu 8 byari bifite ubwigenge byitabiriye iyo nama yari iya mbere ibayeho ku mugabane w’afurika. Intego nyamukuru kwari ugutangira umunsi wari ikimemyetso cy’intambwe yari imaze guterwa. Kuri uwo munsi abo bari bateraniye muri iyo nama bari batangije urugendo rwo gusobanurira abanyafurika ko bo ubwabo bagomba kwigobotora uburetwa no gukoreshwa ibikorwa bihabanye n’uburenganzira bwa muntu. Hagati y’1958 n’1963 urugamba rwo gushaka ubwigenge rwakije umuriro muri afurika hose no mu isi. Muri icyo gihe cy’imyaka 6, ibihugu 17 byo muri afurika byabonye ubwigenge. Umwaka 1960 wahise utangazwa nk’umunsi nk’umwaka w’afurika. Ku ya 25 ukwezi kwa gatanu mu 1963 abategetsi b’afurika barateranye bashinga umuryango w’unze ubumwe bw’afurika. OUA. Umunsi wo kwibohora kw’afurika ushingwa ubwo. Itariki yahise ihinduka, mwibukeko yari kujya yizihizwa ku ya 15 mata buri mwaka kuko nibwo I Accra muri Ghana mu 1958 hari hateraniye bwa mbere inama. Umunsi w’itariki ya 25 gicurasi buri mwaka wahise uhinduka umunsi mukuru w’afurika. Umunsi wo kwibohora wabaye ikimenyetso cyo gukangurira abanyafurika guharanira kwigobotora. Kuva ubwo abanyafurika banatangiye kujya basangira abamakuru y’urugamba rwo kwibohora n’iterambere. Nubwo umunsi mukuru w’Afurika ufite uburemere nta kiruhuko gikunze gutangwa mu bihugu biwizihiza usibye Ghana yonyine niyo itanga ikiruhuko mu gihugu hose.

'''Ibikorwa ku munsi wo kwibohora kw’Afurika ''' Abategetsi batanga ubutumwa bukubiyemo kugaragaza ishusho yo kwibohora no kwereka urugendo ruhari mu kugera ku bikenewe. Hari ibihugu bimwe bitegura abaturage bakora ingendo ku mihanda. Muri za kaminuza zitandukanye hatangwa amasomo y’amateka asobanura urugendo rw’Abaharaniye ukwibohora kw’Afurika. Mu gushimisha abaturage no gusangira umunezero w’ibyagezweho, hategurwa ibikorwa by’imyidagaduro birimo ibirori, ibitaramo by’abahanzi n’akarasisi. Ariko kubera ko muri ibi bihe abatuye isi bari kurwanya Covid-19 biragoye ko ibyo bikorwa byaza kubaho kuko kwirinda ibikorwa bihuza abantu benshi birabujijwe.